જગન્નાથ મંદિરમાં આમ તો ઘણા દેવ-દેવીઓનું સ્થાપન થયેલું છે, છતાં તે જગન્નાથ મંદિર તરીકે જ ઓળખાય છે. મંદિરના ગર્ભગૃહમાં શ્રી માધવ, જગન્નાથ, શ્રીદેવી અને ભૂદેવી પ્રતિકૃતિ સ્થાપિત કરાઇ છે. આ તમામની પૂજા ગર્ભગૃહમાં કરાય છે. શ્રી જગન્નાથ સાથે તેમના મોટા ભાઈ બલભદ્ર અને એમના બહેન દેવી સુભદ્રાજીની પૂજા પણ કરાય છે. આ ત્રણે દેવો ઉપરાંત અહીં સુદર્શનની પૂજા પણ દરરોજ કરાય છે. એટલે એવું માનવામાં આવે છે કે અહીં ચારેય દૈવીય શક્તિ ભેગી થાય છે. અહીંના મુખ્ય મંદિરમાં લગભગ ૩૦ જેટલા નાના-મોટા અન્ય મંદિરો પણ છે.